شیروانشاهلار دؤولتی

شیروانشاهلار دؤولتی — جنوب-شرقی قافقازدا - اساساً ایندیکی آذربایجان جومهوریتی و قیسمن ده ایندیکی داغیستان اراضیسینده، واختیله مؤوجود اوْلموش دؤولت. اراضیسی شرق‌ده دربند (روسیه)دن کر (قفقاز) چایی چایی منسبینه قدر خزر دنیزی ساحیلریندن باشلایاراق، شیروان تاریخی ویلایتی ایله یاناشی، غرب‌ده بعضاً گنجه شهرینه قدر اۇزانمیش، آیری-آیری واختلاردا شکی و قاراباغی اوْ جمله‌دن بیلقانی دا ایحاطه ائتمیشدیر. باشکندی شاماخی، بعضاً ایسه باکی اوْلموش‌دور. 

شیروانشاهلار دؤولتی‌نین بانیسی حسام ابن خالد، سوْن حؤکمداری ایسه شاهروخ ابن فرروخ یاسار حساب ائدیلیر. شیروانشاهلار دؤولتی‌نین وارلیغینا صفوی حؤکمداری بیرینجی شاه طهماسبین شیروانا یوروشلری نتیجه‌سینده سوْن قۇیولموش‌دور. 

شیروانشاهلار دؤولتی تخمیناً ۷ عصر مؤوجود اوْلموش و همین مدت عرضینده دؤولتین بانی‌سی حساب ائدیلن حسام ابن خالدین نسلیندن اوْلان شاهلار - شیروانشاهلار سولاله‌سی، بۇ دؤولتی ایداره ائتمیشدیر.

شیروانشاهلارین حمایه‌سی آلتیندا آذربایجان مدنیتی زنگینلشدیریلمیش، اینکیشاف اتدیریلمیش، آذربایجان ادبیاتینین ابولولا گنجوی، گنجه‌لی نیظامی، خاقانی، نعیمی، نسیمی، سید یحیا باکووی کیمی کلاسیکلری یاشاییب یاراتمیشلار.
 قایناق‌لار